b'\n_START_ARTICLE_\nEkiu (ECU)\n_START_PARAGRAPH_\nEkiu (ECU)\xc2\xa0\xe2\x80\x93 piniginis vienetas, egzistav\xc4\x99s 1979\xe2\x80\x931999\xc2\xa0m.\n_START_SECTION_\nIstorija\n_START_PARAGRAPH_\nNaudotas negryn\xc5\xb3j\xc5\xb3 pinig\xc5\xb3 pavidalu kaip Europos pinig\xc5\xb3 sistemos vienetas tarptautiniams ir \xc4\xafmoni\xc5\xb3 tarpusavio atsiskaitymams, apskaitai, svarstant ir tvirtinant EEB ir ES biud\xc5\xbeetus ir taikant tarptautinius kreditus._NEWLINE_\xc5\xa0is piniginis vienetas sudarytas valiut\xc5\xb3 krep\xc5\xa1elio principu ir i\xc5\xa1 EEB valstybi\xc5\xb3 nari\xc5\xb3 nacionalini\xc5\xb3 valiut\xc5\xb3 procentini\xc5\xb3 dali\xc5\xb3. Kiekvienos valiutos dalis priklaus\xc4\x97 nuo valstybi\xc5\xb3 ind\xc4\x97lio \xc4\xaf bendr\xc4\x85 prekyb\xc4\x85 ir nacionalinio bendrojo vidaus produkto. Ekiu buvo padengtas Europos pinig\xc5\xb3 sistemos valstybi\xc5\xb3 nari\xc5\xb3 20 procent\xc5\xb3 aukso ir JAV doleri\xc5\xb3 atsarg\xc5\xb3, pervest\xc5\xb3 Europos piniginio bendradarbiavimo fondui._NEWLINE_1999\xc2\xa0m. ekiu buvo pakeistas euru.'